Windies neem beheer in eerste toets | Netwerk24
10 Julie 2020 20:22
Die Windie-paaltjiewagter, Shane Dowrich, vier sy vyftigtal Vrydag in Southampton. Foto: Getty Images
Die Windies is 40 minute voor die uitskeityd, op dag 3 van die toets in Southampton, vir 318 in hul eerste beurt uitgeboul.
Dit het aan die span 'n voorsprong van 114 lopies op Engeland se eerstebeurt-totaal van 204 gegee. Engeland het 15 sonder verlies met die uitskeityd bereik.
Dit was 'n wipplankdag vir die spanne.
Die Windies het in die eerste sessie van die dag die hef in die hand gehad, maar die spanne het in die middagsessie die louere gedeel.
Engeland het weer toe mooi teruggeveg in die laaste sesssie om die besoekers se voorsprong binne beheer te hou.
Twee vennootskappe – 59 om die tweede paaltjie tussen Kraigg Brathwaite (65) en Shai Hope (18) en 81 om die 6de paaltjie tussen Shane Dowrich (61) en Roston Chase (39) – het die Windies se groot voorsprong verseker.
Die Engelse bouler wat die meeste sukses behaal het, is die instaankaptein, Ben Stokes, met 4/49. – Altus Momberg